**MANIFEST DE LA 13 ESPAI ALLIBERAT MOLINS DE RES**

Cansades de que juguin al monopoly amb ciutats, pobles, els nostres carrers, les cases on vivim, amb les nostres famílies; AMB LES NOSTRES VIDES...

Ens convoquem perquè no seguirem el caníbal joc del capitalisme que fa que l'habitatge i que els centres socials segueixin sent EL NEGOCI. Perquè MAI ENS ENTRARÀ AL CAP la perversitat normalitzada de que ENCARA hi hagi GENT SENSE CASA QUAN HI HA CASES SENSE GENT

Posar habitatges INDIGNES a preu DIGNE ens ven EL SOCIAL com si fos un privilegi del PRECARIAT. No deixem QUE ENS “PERMETEU” NI QUE ENS “AJUDEU” a viure dignament perquè és precisament el fem...

LA LLUITA ENS DÓNA EL QUE L’ESTAT ENS PREN.

Continuarem habitant i transformant espais, per continuar habitant i transformant els nostres cossos; per continuar habitant i transformant les nostres consciències.

Veiem en cases abandonades, llars on deconstruir-nos, destruir-nos, construir-nos, reconstruir-nos, espais per formular les nostres lluites i les nostres contradiccions, espai per materialitzar alternatives, per encarar frustracions i fer-ne inquietuds…. recordant les pèrdues i les victòries i tenint presents a les que ja no hi són, perquè sí que hi són

Veiem en cases buides, llocs del poble i per al poble, punts de trobada lluny del bar, i on, en l’aprenentatge de l’autogestió col·lectiva, la lluita, les lluites, tenen lloc, i tenen nom.

Veiem en els espais que deliberadament acaben en ruïnes, l’oportunitat de tornar a obrir centres socials alliberats, els que, més que ser el nostre espai, és l’espai que ens fem nostre.

Avui MÉS QUE MAI, quan CRÈIEU QUE TENIEU EL PODER DE “PERMETRE” LA DIGNITAT, US RECORDEM QUE LA NOSTRA ÉS INTOCABLE QUAN RESPONEM, I QUE LA LLIBERTAT NO ES NEGOCIA, MENYS ES SUPLICA, SINÓ QUE ES PREN, QUAN ENS COMPROMETEM…

**NI PERMÍS PER SER LLIURES, NI PERDÓ PER SER-HO!**

**LA VOSTRA VIOLÈNCIA ÉS SUBVENCIONADA LA NOSTRA RÀBIA CONVENÇUDA!**

**ALLIBEREM ESPAIS PER L'AUTOGESTIÓ I LA LLUITA!**